http://www.esbjergkommune.dk/Files/Billeder/Om%20kommunen/Politikker%20og%20retningslinjer/logo%20til%20download/B%c3%b8rn/B%c3%b8rn/1L_1L_Grundregel_BoernKultur.wmf

Oktober 2020

Agenda for behandling af

- billeder, videoklip, lydfiler m.m.

# Overordnede retningslinjer

Når du i forbindelse med dit arbejde behandler billeder, video og lignende er det vigtigt at du følger Esbjerg Kommunes overordnede retningslinjer, for behandling af personoplysninger.

Retningslinjerne er udarbejdet på baggrund af den relevante lovgivning og aktuelle anbefalinger på området og kan hjælpe dig til at navigere i håndteringen af personoplysninger.

Du finder vejledningerne på EKnet.

Principper for behandling af personoplysninger (GDPR): <https://eknet.esbjergkommune.dk/documents/37426>

Betingelser for samtykke, inkl. samtykke skabelon:

<https://eknet.esbjergkommune.dk/documents/37427>

Journalisering: <https://eknet.esbjergkommune.dk/documents/12078>

Ønsker du at anvende billeder, video og lignende på sociale medier, finder du Esbjerg Kommunes overordnede retningslinjer, her:

Administration af sociale medier:

<https://eknet.esbjergkommune.dk/documents/68630>

# Agenda for behandling af billeder, video og lignende i Børn & Kultur

Denne agenda er en handleguide, der præciserer yderligere de forholdsregler, du som ansat i Børn & Kultur skal forholde dig, når du behandler billeder, video og lignende.

Agendaen er godkendt på chefmøde, den 27.10.2020.

# Behandling af personoplysninger

Når du arbejder med billeder, video og lignende af genkendelige personer er det behandling af personoplysninger[[1]](#footnote-1).

Arbejder du inden for en lovgivning der pålægger dig opgaver hvor behandlingen af personoplysninger er nødvendig (fx dagtilbudsloven, folkeskoleloven, socialloven, sundhedsloven, mv)[[2]](#footnote-2), foretages de pålagte opgaver med hjemmel i lovgivningen og de kræver derfor ikke samtykke.

Øvrige opgaver der behandler personoplysninger, kræver altid samtykke.

# Definitioner

I denne agenda dækker betegnelsen billeder, video og lignende over forskellige medietyper, som bruges til formidling af information. Det er typisk tekst, lyd, billede, animation og video.

Ordet ”behandling” omfatter enhver form for håndtering af personoplysninger. Det er først og fremmest elektronisk behandling af oplysninger. Det kan f.eks. være indsamling, registrering, systematisering, opbevaring, søgning, brug, videregivelse eller sletning af oplysninger. Behandling kan også være offentliggørelse af oplysninger på en hjemmeside eller registrering af oplysninger i et elektronisk sags- og dokumenthåndteringssystem[[3]](#footnote-3).

Så snart et billede eller en video viser en person, som kan identificeres fx via ansigt eller andre kendetegn, er der tale om en personoplysning.

# Nødvendig behandling i henhold til lovgivning

Når behandlingen er nødvendig af hensyn til udførelsen af en opgave, som vi er pålagt i henhold til lovgivningen, kræves ikke samtykke.

Det kan fx være billeder af den pædagogiske hverdag i et dagtilbud, video af et tværfagligt tema i skolen eller en videooptagelse af en elev med fysiske vanskeligheder til brug i TVÆRS-samarbejdet.

Hver faggruppe i Børn & Kultur har deres eget fagsystem, hvorfra behandlingen skal foregå, fx Hjernen&Hjertet, Aula, Modulus og TMsund/tand.

Har faggruppen ikke et fagsystem foregår behandlingen via Esbjerg Kommunes sikre kanaler, fx Send Sikkert og Acadre.

Alle medarbejdere er ansvarlige for at sikre den nødvendige behandling, i henhold til den opgave de varetager.

# Anden behandling

Når behandlingen har til formål at fortælle generelt om institutionen (fx Kulturskolen, Myrthue, Biblioteket og den enkelte skole eller dagtilbud), formidle gode historier, kommunikere bredt til borgerne, og behandlingen af personoplysninger samtidig ikke er nødvendig for at udføre den opgave, institutionen er pålagt efter lovgivningen, kræves altid samtykke og mulighed for at kunne trække samtykket tilbage.

Samtykke[[4]](#footnote-4) bruges ved offentliggørelse af billeder, video ol med genkendelige personer på hjemmesider eller i pressen.

Der må i Børn & Kultur, aldrig offentliggøres billeder, video ol med genkendelige personer på Tech-giganternes sociale medier fx FaceBook, Twitter, Instagram, hverken generelt eller i hemmelige og lukkede grupper.

Dette fordi Esbjerg Kommune ikke kan indgå en databehandleraftale med Tech-giganterne, hvor det er muligt, at slette oplysninger, når et samtykke trækkes tilbage.

Lederen af institutionen er ansvarlig for al ”anden behandling” af personoplysninger.

# Opbevaring af medier

I Børn & Kultur kan medier optages sikkert i nogle fagsystemer fx Aula, SkoleTube og BørneTube. Optager du andre steder, skal du sikre dig, at medierne flyttes og gemmes på en sikker platform (Acadre, sikre fagsystemer), hvorefter du skal slette dem fra den enhed/device, de er optaget på.

# Etik og tryghed

Særligt for de institutioner der laver fælles opslag i fagsystemer.

I Børn & Kultur ønskes, at alle skal være trygge ved den måde, vi behandler billeder, video og lignende på. Det gælder, uanset om behandlingen kræver samtykke eller ej. Der henstilles derfor til, at der lokalt aftales principper for behandling af personoplysninger til fællesopslag i fagsystemer, fx Aula, med bestyrelser og MEDudvalg. Principperne skal følge Esbjerg Kommunes overordnede retningslinjer.

I bilag 1 ses et eksempel på hvordan principper for aftaler med bestyrelser og MED-udvalg, kan se ud.

# Bilag 1 – Eksempel på principper

**Principper for behandling af personoplysninger til fællesopslag i faglige kommunikationssystemer**

Principperne er godkendt i bestyrelsen/MED udvalg den, xxxxx og tages op til revision den, xxxxxx.

I forbindelse med den opgave vi som \_\_\_\_\_\_\_\_\_\_\_\_\_\_\_\_\_\_ (skriv institutionstype fx skole/dagtilbud) i henhold til \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (skriv relevant lovgivning) er pålagt, lægges løbende personoplysninger op i vores faglige kommunikationssystem, \_\_\_\_\_\_\_\_\_\_\_\_\_\_\_ (skriv relevant fagsystem).

Dette kræver ikke samtykke.

I Børn & Kultur ønskes, at alle skal være trygge ved den måde, vi behandler personoplysninger på. Derfor er det besluttet, at vi som institution **ikke laver fælles opslag med** billeder, videoer, lydklip ol:

* af helt- eller halvnøgne børn/borgere/personale
* af børn/borgere/personale, der bliver drillet, slås eller på anden måde bliver udstillet
* der kan virke krænkende
* af børn, hvor forældrene generelt har bedt om, at de ikke fremgår på medier



1. <https://eknet.esbjergkommune.dk/documents/37426> Principper for behandling af persondata [↑](#footnote-ref-1)
2. <https://eur-lex.europa.eu/legal-content/DA/TXT/?uri=CELEX%3A32016R0679> Artikel 6, stk. 1 e [↑](#footnote-ref-2)
3. <https://eknet.esbjergkommune.dk/api/documents/40421/data?inline=true> pkt. 4.0 [↑](#footnote-ref-3)
4. <https://eknet.esbjergkommune.dk/documents/37427?open=48039> [↑](#footnote-ref-4)